b'\n_START_ARTICLE_\nNuorten Superpesis\n_START_SECTION_\nPoikien Superpesis\n_START_PARAGRAPH_\nRunkosarja pelataan kahdessa lohkossa kaksinkertaisena sarjana. Runkosarjan j\xc3\xa4lkeen lohkojen 1.-4. sijoittuneet joukkueet pelaavat puoliv\xc3\xa4lier\xc3\xa4ottelut ottelupareina paras kolmesta -j\xc3\xa4rjestelm\xc3\xa4ll\xc3\xa4. Kotietu on runkosarjassa paremmin sijoittuneilla joukkueilla._NEWLINE_Puoliv\xc3\xa4lierien voittajat pelaavat ottelupareina v\xc3\xa4lier\xc3\xa4t paras kolmesta - j\xc3\xa4rjestelm\xc3\xa4ll\xc3\xa4. Kotietu on runkosarjassa paremmin sijoittuneilla joukkueilla._NEWLINE_V\xc3\xa4lierien voittajat pelaavat loppuottelussa ja v\xc3\xa4lierien h\xc3\xa4vi\xc3\xa4j\xc3\xa4t pronssiottelussa. Ottelut pelataan paras kolmesta -j\xc3\xa4rjestelm\xc3\xa4ll\xc3\xa4 ja kotietu on runkosarjassa paremmin sijoittuneella joukkueella.\n_START_SECTION_\nTytt\xc3\xb6jen Superpesis\n_START_PARAGRAPH_\nRunkosarja pelataan nelj\xc3\xa4ss\xc3\xa4 alkulohkossa kaksinkertaisena. Jokaisen lohkon 1. ja 2. sijoittuneet joukkueet p\xc3\xa4\xc3\xa4sev\xc3\xa4t suoraan jatkosarjaan. Lis\xc3\xa4ksi A- ja B-lohkon sek\xc3\xa4 C- ja D-lohkon 3. sijoittuneet joukkueet pelaavat ottelupareina kahdesta muusta jatkopaikasta. Ottelu pelataan runkosarjassa enemm\xc3\xa4n pisteit\xc3\xa4 ottelua kohden ker\xc3\xa4nneen joukkueen kotikent\xc3\xa4ll\xc3\xa4 paras yhdest\xc3\xa4 -j\xc3\xa4rjestelm\xc3\xa4ll\xc3\xa4 (jos ko. joukkueilla on sama pistem\xc3\xa4\xc3\xa4r\xc3\xa4 ottelua kohden runkosarjassa, kotiedun ratkaisevat ensin 3 pisteen voitot ottelua kohden, sen j\xc3\xa4lkeen voitetut ottelut ottelua kohden ja edellisten ollessa tasan kaikkien otteluiden juoksuero runkosarjassa ja sen ollessa tasan arpa)._NEWLINE_Runkosarjan lohkojen kaksi parasta joukkuetta ja kaksi parasta lohkokolmosta pelaavat yksinkertaisen kymmenen joukkueen jatkosarjan. Runkosarjan lohkojen 1. sijoittuneet sek\xc3\xa4 paras* lohkokakkonen saavat jatkosarjaan viisi kotiottelua. Jatkosarjassa kirjainta A 1 k\xc3\xa4ytet\xc3\xa4\xc3\xa4n merkitsem\xc3\xa4\xc3\xa4n parasta* lohkovoittajaa, kirjainta A2 toiseksi parasta* lohkovoittajaa, kirjainta A3 kolmanneksi parasta* lohkovoittajaa ja kirjainta A4 heikointa* lohkovoittajaa. Jatkosarjassa kirjainta B 1 k\xc3\xa4ytet\xc3\xa4\xc3\xa4n merkitsem\xc3\xa4\xc3\xa4n parasta* lohkokakkosta, kirjainta B2 toiseksi parasta* lohkokakkosta, kirjainta B3 kolmanneksi parasta* lohkokakkosta ja kirjainta B4 heikointa* lohkokakkosta. Jatkosarjassa kirjainta C1 k\xc3\xa4ytet\xc3\xa4\xc3\xa4n merkitsem\xc3\xa4\xc3\xa4n parempaa* lohkokolmosta ja kirjainta C2 heikompaa* lohkokolmosta._NEWLINE_Jatkosarjan 1. sijoittunut joukkue kohtaa v\xc3\xa4lieriss\xc3\xa4 jatkosarjan 4. sijoittuneen joukkueen ja jatkosarjan 2. sijoittunut joukkue kohtaa v\xc3\xa4lieriss\xc3\xa4 jatkosarjassa 3. sijoittuneen joukkueen. Ottelut pelataan paras kolmesta -j\xc3\xa4rjestelm\xc3\xa4ll\xc3\xa4 ja kotietu on jatkosarjassa paremmin sijoittuneella joukkueella._NEWLINE_V\xc3\xa4lierien voittajat kohtaavat loppuottelussa ja v\xc3\xa4lierien h\xc3\xa4vi\xc3\xa4j\xc3\xa4t pronssiottelussa. Ottelut pelataan paras kolmesta -j\xc3\xa4rjestelm\xc3\xa4ll\xc3\xa4 ja kotietu on jatkosarjassa paremmin sijoittuneella joukkueella.'